stanford-oval/wikipedia huggingface dataset:
האיש שחשב שאשתו היא כובע
הדים בתרבות

בהנחייתו של מייקל מוריס, כתב כריסטופר רולינס את הלברית לאופרה הקאמרית, המתבססת על הספר ונושאת את שמו. על ההפקה המוזיקלית של האופרה, היה אחראי מייקל ניימן. האופרה, האיש שחשב שאשתו היא כובע, הועלתה לראשונה בשנת 1986 במכון לאמנות מודרנית (באנגלית: Institute of Contemporary Arts) שבלונדון.
גרסה טלוויזיונית של אופרה זו, שודרה זמן מה לאחר מכן, ברחבי בריטניה.
שירלי יובל כללה באלבומה היחיד "לחשוב כמו מצלמה" שיצא ב-1992 את שירה "האיש שחשב שאשתו היא כובע", שעוסק גם הוא בנושא הספר.
פיטר ברוק יצר על בסיס ספרו של סאקס, הפקה תיאטרלית עתירת שבחים, שנשאה את שמו של הספר בצרפתית, "L'Homme qui prenait sa femme pour un chapeau". הפקה זו הועלתה לראשונה בשנת 1993 בתיאטרון בוף דה נור (בצרפתית: Théâtre des Bouffes du Nord) שבפריז.
במאי 1999, הוציאה להקת הפופ הסקוטית, טראוויס, אלבום חדש, ונתנה לו את השם "The Man Who" (באנגלית: "האיש ש-") בהשראת שמו של הספר.
גיבור הסרט "ממנטו" (ספטמבר 2000), לנארד שלבי (באנגלית: Leonard Shelby), הוא אדם שלקה באמנזיה אנטרוגרדית, לאחר שפושעים שפרצו לביתו, תקפו אותו והכו אותו בראשו. אחד מן הפושעים שפרצו לביתו של לנארד נקרא ג'ון ג' (באנגלית: John G). בשל זכרונו המעורער, ובשל הדיסוננס הקוגניטיבי שבו הוא שרוי לאחר שגרם בשגגה למותה של אשתו, לנארד משכנע את עצמו כי רוצחה של אשתו הוא ג'ון ג'. תוך מסע הנקמה של לנארד, הוא נתקל במספר נוכלים המנסים לנצל את מצבו ולהשתמש בו ככלי ל"חיסול חשבונות" ולרצח יריבים. קל לזהות את נקודות ההשקה בין הסרט "ממנטו", לבין הסיפור "הימאי האבוד" מתוך הספר "האיש שחשב שאשתו היא כובע":
לנארד שלבי, גיבור הסרט, וג'ימי ג', גיבור הסיפור, לוקים בבעיה זהה. שניהם איבדו את זיכרון החישה המיידי שלהם.
אחת מן הדמויות שבה משוסה לנארד מן הסרט, היא דמותו של ג'יימס פ' גראנטס (James F Grantz). ג'ימי הוא קיצור השם ג'יימס; האות G היא האות הראשונה בשם המשפחה גראנטס (Grantz); וכך, הנרצח בסרט וגיבור הסיפור, נושאים שניהם את השם ג'ימי ג'.
באפריל 2009 יצא סרט ההנפשה בפלסטלינה, "מרי ומקס". גיבורת הסרט, מרי, לומדת בבגרותה במכללה על הפרעות נוירולוגיות. באחת הסצנות המאוחרות בסרט, נראית מרי כשהיא יושבת על ספסל, וקוראת בספר "האיש שחשב שאשתו היא כובע".
חברת תיאטראות הודית, ביצעה ביוני 2009 הצגה בשם "הספל הכחול" (באנגלית: The Blue Mug), המבוססת על הספר. כיכבו בהצגה זו השחקנים ההודים, רג'אט קאפּוּר (בהינדי: रजत कपूर), קונקונה סן שארמה (कोंकणा सेन शर्मा), רנביר שורי (रणवीर शोरी) וּווינאי פת'ה (विनय पाठक).
תרגום לעברית

בסוף שנת 1990, הוציאה מחברות לספרות את גרסתו העברית של הספר לאור. בשנה זו, הייתה ההוצאה חלק מתאגיד ההוצאה לאור כנרת, זמורה-ביתן, דביר. מתרגם הספר הוא אילן רוזנברג.
בשנת 2019, עובד המחזה של פיטר ברוק, המבוסס על הספר, להצגה בתיאטרון החאן, על פי תרגום של דורי פרנס, בבימוי ג'יטה מונטה.
ראו גם

פסיכולוגיה
נוירולוגיה
מוח
תסמונת קורסקוף
תסמונת סוואנט
אפאזיה
אגנוזיה
חוש
מערכת שיווי המשקל
לקריאה נוספת

Sacks, Oliver (December 1985). "The Man Who Mistook His Wife for a Hat, and Other Clinical Tales". Summit Books. ISBN 0671554719.
Sacks, Oliver (22.10.2007). Musicophilia: Tales of Music and the Brain. Alfred A. Knopf. pp. 158. ISBN 978-1-4000-4081-0.
הערות שוליים

1 2  Sacks, Oliver (December 1985). "The Man Who Mistook His Wife for a Hat, and Other Clinical Tales". Summit Books. ISBN 0671554719.
↑  The President's Speech. Junkfoodforthought.com. Junkfood for Thought. 1 April 2008. Retrieved 17 August 2009.
↑  ראו על חוש זה, בערך Equilibrioception בוויקיפדיה האנגלית. (באנגלית)
↑  עובדה זו שימשה בסרט "בית הקלפים" (אנ') בכיכובו של טומי לי ג'ונס (1993).
↑  עובדה זו שימשה בסרט "איש הגשם" בכיכובו של דסטין הופמן (1988).
↑  Snyder, Allan W.; Mitchell, D. John (1999). "Is Integer Arithmetic Fundamental to Mental Processing?: The mind's secret arithmetic". Proceedings of the Royal Society B: Biological Sciences. 266 (1419): 587–92. doi:10.1098/rspb.1999.0676. PMC 1689812. PMID 10212449. אורכב מ-המקור ב-2011-07-25. נבדק ב-2011-08-21.
↑  Yamaguchi, Makoto (2006). "Questionable Aspects of Oliver Sacks' (1985) Report" (PDF). Journal of Autism and Developmental Disorders. 37 (7): 1396–1396. doi:10.1007/s10803-006-0257-0. PMID 17066308.
↑  Yamaguchi, Makoto (2007). "Response to Snyder's 'Comments on Priming Skills of Autistic Twins and Yamaguchi (2006) Letter to the Editor: "Questionable Aspects of Oliver Sacks" (1985) Report,'" (PDF). Journal of Autism and Developmental Disorders. 37 (7): 1401. doi:10.1007/s10803-007-0397-x.
↑  Wilson, Peter (31 January 2009). A savvy savant finds his voice. www.theaustralian.news.com.au (The Australian). Retrieved 12 March 2009.
↑  Sacks 2007, p. 158.
↑   ננו שבתאי, "האיש שחשב שאשתו היא כובע": הצגה מרגשת ושונה בנוף התיאטרוני המקומי, באתר הארץ, 22 בספטמבר 2019
דראפט ההרחבה של שנת 1995 ב-NBA

דראפט ההרחבה של שנת 1995 בליגת ה-NBA התקיים ב-24 ביוני 1995 בשל הצטרפותן הצפויה של 2 קבוצות לליגה: טורונטו ראפטורס ווונקובר גריזליס. טורונטו וונקובר היו 2 הקבוצות הראשונות בליגה המגיעות מקנדה, מאז טורונטו האסקיז, ששיחקה בליגה בעונת 1946/47.
כללי הבחירה

בדראפט הרחבה הקבוצות שמצטרפות לליגה יכולות לבחור שחקנים מתוך סגל הקבוצות הקיימות, למעט שחקנים "מוגנים". בדראפט ב-1995 כל אחת מקבוצות הליגה יכולה הייתה להגן על 9 שחקנים מתוך שחקני הסגל שלה. לפני קיום הדראפט נערכה הטלת מטבע על מנת לקבוע את סדר הבחירה של הקבוצות בדראפט ההרחבה ובדראפט הרגיל. הגריזליס זכו בהטלת המטבע, דבר שנתן לקבוצה את הזכות לבחירה הגבוהה יותר בדראפט הרגיל. בתמורה זכתה טורונטו בבחירה הראשונה בדראפט ההרחבה ובאפשרות לבחור בו 14 שחקנים לעומת 13 בחירות שניתנו לגריזליס.
הבחירה

הראפטורס ניצלו את הבחירה הראשונה ובחרו בבי. ג'יי. ארמסטרונג, שזכה ב-3 אליפויות עם שיקגו בולס, אך השחקן סירב להצטרף לקבוצה ולבסוף הועבר לגולדן סטייט ווריירס תמורת 5 שחקנים. מתוך 14 השחקנים שבחרה הקבוצה בדראפט, 7 שחקנים הצטרפו לקבוצה ושיחקו בשורותיה בעונה הראשונה. רק 3 שחקנים שיחקו בעונה יותר מעונה אחת (ז'אן טבק, אייסי ארל ואוליבר מילר).
הגריזליס בחרו בבחירה הראשונה שלהם את גרג אנתוני מניו יורק ניקס. מתוך 13 השחקנים שבחרה הקבוצה בדראפט, 8 שחקנים הצטרפו לקבוצה ושיחקו בשורותיה בעונה הראשונה. רק 2 שחקנים שיחקו יותר מעונה אחת (גרג אנתוני ובלו אדוארדס). לפני ביצוע הדראפט ביצעה הקבוצה עסקה עם קבוצת אורלנדו מג'יק, במסגרתו התחייבה הקבוצה לבחור ברודני דנט, תמורת בחירת סיבוב שני עתידית בדראפט.
שחקנים שנבחרו בדראפט

| בחירה | שחקן | עמדה | קבוצה בוחרת | קבוצה קודמת | שנים בליגה | עונות במועדון |
| --- | --- | --- | --- | --- | --- | --- |
| 1 | ארצות הברית בי. ג'יי. ארמסטרונג | רכז | טורונטו ראפטורס | שיקגו בולס | 6 | לא שיחק בקבוצה |
| 2 | ארצות הברית גרג אנתוני | רכז | וונקובר גריזליס | ניו יורק ניקס | 4 | 1997-1995 |
| 3 | ארצות הברית טוני מאסנבורג | פורוורד | טורונטו ראפטורס | לוס אנג'לס קליפרס | 3 | 1996-1995 |
| 4 | ארצות הברית רודני דנט | פורוורד | וונקובר גריזליס | אורלנדו מג'יק | 0 | לא שיחק בקבוצה |
| 5 | קובה אנדרש גיברט | פורוורד/סנטר | טורונטו ראפטורס | מינסוטה טימברוולבס | 2 | לא שיחק בקבוצה |
| 6 | ארצות הברית אנטוניו הארווי | פורוורד/סנטר | וונקובר גריזליס | לוס אנג'לס לייקרס | 2 | 1995 |
| 7 | ארצות הברית קית' ג'נינגס | רכז | טורונטו ראפטורס | גולדן סטייט ווריירס | 3 | לא שיחק בקבוצה |
| 8 | ארצות הברית רג'י סלייטר | פורוורד | וונקובר גריזליס | דנוור נאגטס | 1 | לא שיחק בקבוצה |
| 9 | ארצות הברית דונטוניו וינגפילד | פורוורד | טורונטו ראפטורס | סיאטל סופרסוניקס | 1 | לא שיחק בקבוצה |
| 10 | ארצות הברית טרבור ראפין | רכז | וונקובר גריזליס | פיניקס סאנס | 1 | לא שיחק בקבוצה |
| 11 | ארצות הברית דאג סמית' | פורוורד | טורונטו ראפטורס | דאלאס מאבריקס | 4 | לא שיחק בקבוצה |
| 12 | ארצות הברית דריק פלפס | רכז | וונקובר גריזליס | סקרמנטו קינגס | 1 | לא שיחק בקבוצה |
| 13 | ארצות הברית ג'רום קרסי | פורוורד | טורונטו ראפטורס | פורטלנד טרייל בלייזרס | 11 | לא שיחק בקבוצה |
| 14 | ארצות הברית לארי סטיוארט | פורוורד | וונקובר גריזליס | וושינגטון וויזארדס | 4 | לא שיחק בקבוצה |
| 15 | קרואטיה ז'אן טבק | סנטר | טורונטו ראפטורס | יוסטון רוקטס | 1 | 1998-1995 |
| 16 | ארצות הברית קני גטיסון | פורוורד/סנטר | וונקובר גריזליס | שרלוט הורנטס | 8 | 1995 |
| 17 | ארצות הברית וילי אנדרסון | רכז/פורוורד | טורונטו ראפטורס | סן אנטוניו ספרס | 7 | 1995 |
| 18 | ארצות הברית ביירון סקוט | רכז | וונקובר גריזליס | אינדיאנה פייסרס | 12 | 1995 |
| 19 | ארצות הברית אד פינקני | פורוורד | טורונטו ראפטורס | מילווקי באקס | 10 | 1995 |
| 20 | ארצות הברית ג'רלד וילקינס | רכז/פורוורד | וונקובר גריזליס | קליבלנד קאבלירס | 9 | 1995 |
| 21 | ארצות הברית אייסי ארל | פורוורד/סנטר | טורונטו ראפטורס | בוסטון סלטיקס | 2 | 1997-1995 |
| 22 | ארצות הברית בנויט בנג'מין | סנטר | וונקובר גריזליס | ניו ג'רזי נטס | 10 | 1995 |
| 23 | ארצות הברית בי. ג'יי. טיילר | רכז | טורונטו ראפטורס | פילדלפיה 76' | 1 | לא שיחק בקבוצה |
| 24 | ארצות הברית דאג אדוארדס | פורוורד | וונקובר גריזליס | אטלנטה הוקס | 2 | 1995 |
| 25 | ארצות הברית ג'ון סאלי | פורוורד/סנטר | טורונטו ראפטורס | מיאמי היט | 9 | 1995 |
| 26 | ארצות הברית בלו אדוארדס | רכז/פורוורד | וונקובר גריזליס | יוטה ג'אז | 6 | 1998-1995 |
| 27 | ארצות הברית אוליבר מילר | סנטר | טורונטו ראפטורס | דטרויט פיסטונס | 3 | 1995, 1997 |
↑  ותק בליגה לפני ביצוע הדראפט
↑  עונות בהן שיחק השחקן עם הקבוצה בה נבחר בדראפט ההרחבה
הערות שוליים

↑  The NBA Settles North of the Border, NBA.com
↑  Memphis Grizzlies 2009–10 Media Guide (pg. 119)
האספה המחוקקת של טריפורה

| --- | --- |

 מדינה:  הודו 
 סוג:  וידהאן סבהה, בית מחוקקים חד-ביתי
 הרכב
 מספר מושבים:  60
 
 קואליציה (הברית הדמוקרטית הלאומית) (46):      מפלגת העם ההודית (32)  TMP‏ (13)  IPFT‏ (1)  אופוזיציה (14)      המפלגה הקומוניסטית של הודו (מרקסיסטית) (10)       ‏הקונגרס הלאומי ההודי (3)  לא מאויש      ‏לא מאויש (1)
 בחירות
 בחירות קודמות:  16 בפברואר 2023
 בחירות הבאות:  2028
 מנהיגים
 ראש הבית (ראש השרים):  מניק סהא
 משכן
 
 אגרטלה, טריפורה
 אתר אינטרנט
 אתר רשמי
 
האספה המחוקקת של טריפורה (בבנגלית: ত্রিপুরা বিধানসভা; באנגלית: Tripura Legislative Assembly), היא הפרלמנט המדינתי של טריפורה. באספה חברים 60 נציגים, הנבחרים ממחוזות בחירה.
היסטוריה

הגוף המחוקק הראשון בטריפורה הוקם כמועצה אזורית שהוקמה מעט קודם התאחדות המדינה עם הודו אך פוזרה עם חתימת הסכם האיחוד בספטמבר 1949. בעקבות האיחוד הפכה המדינה למדינה חלק ג', הגדרה שהתבססה על מיקום ההוראות הנוגעות אליה בחוקת הודו.
ב־15 באוגוסט 1957 הוקמה המועצה הטריטוריאלית של טריפורה כגוף בן 30 חברים נבחרים ושניים ממונים בידי ממשלת הודו. המועצה הפכה ביולי 1963 לאספה מחוקקת.
ב־21 בינואר 1972 הפכה טריפורה למדינה בהודו, והאספה המחוקקת הוגדלה ל־60 חברים נבחרים.
הרכב נוכחי

ההרכב הנוכחי של האספה המחוקקת של טריפורה היא האספה המחוקקת ה־13, שנבחרה ב-2023. בהרכב שולטת הברית הדמוקרטית הלאומית כאשר המפלגה העיקרית היא מפלגת העם ההודית המחזיקה ב־32 מושבים המעניקים לה רוב מוחלט, לצד 14 מושבים המשתייכים למפלגות נוספות התומכות בה. המפלגה הקומוניסטית של הודו (מרקסיסטית) (10) והקונגרס הלאומי ההודי (3) נמצאות באופוזיציה.
האספה בוחרת את הנציג היחיד של טריפורה ברג'יה סבהה.
הערות שוליים

1 2  G. C. Malhotra, Tripura Legislative Assembly, Cabinet Responsibility to Legislature: Motions of Confidence and No-confidence in Lok Sabha and State Legislatures, Lok Sabha Secretariat, 2004, עמ' 830, ISBN 978-81-200-0400-9
↑  The North-Eastern Areas (Reorganisation) Act, 1971, s. 20 (3)
| --- | --- |
בקרת זהויות :  LCCN: n80024180  VIAF: 138369407   WorldCat (עם VIAF): 138369407
האספה המחוקקת של מיזוראם

| --- | --- |

 מדינה:  הודו 
 סוג:  וידהאן סבהה, בית מחוקקים חד-ביתי
 הרכב
 מספר מושבים:  40
 
 קואליציה (27):      תנועת אנשי זוראם (27)  אופוזיציה (10)      החזית הלאומית של מיזו (10)  אופוזיציה אחרת (3)      מפלגת העם ההודית (22)       ‏הקונגרס הלאומי ההודי (1)
 בחירות
 בחירות קודמות:  7 בנובמבר 2023
 בחירות הבאות:  2028
 אתר אינטרנט
 www.mizoramassembly.in
 
האספה המחוקקת של מיזוראם או מיזוראם וידאהן סבהה (באנגלית: Mizoram Legislative Assembly), היא הפרלמנט המדינתי של מיזוראם. באספה חברים 40 נציגים, הנבחרים ממחוזות בחירה.
היסטוריה

מיזוראם הוקמה על בסיס נפת הרי מיזו, שלא נכלל ברפורמות של חוק ממשלת הודו, 1919 וחוק ממשלת הודו, 1935 ובעיקרה נשלטה על ידי ראשי השבטים המקומיים. ב-1946 התקיימה ועדה של מנהיגי השבטים לצד אנשים אחרים באייזול שהחליטו על הקמת אספה נפתית לייצוג הנפה וצרכיה.
בהודו העצמאית, כבהודו הבריטית נכללה נפת הרי מיזו באסאם, ותחת הודו העצמאית הוענקו לנפה שלושה נציגים באספה המחוקקת של אסאם בבחירות הראשונות לאחר העצמאות ב-1952. במקביל הוקמה לנפה גוף נבחר עצמי בשם מועצת נפת מיזו, שהוקמה אף היא ב-1952.
מיזוראם הוקמה כטריטוריית איחוד ב-1972 במסגרת הארגון מחדש של מדינות צפון-מזרח הודו. הפרלמנט ההודי אישר בחוק את הקמת אספה מחוקקת לטריטוריה, והבחירות הראשונות נערכו ב-18 במאי 1972. האספה המחוקקת של הטריטוריה הייתה בת 33 חברים, מהם 3 ממונים על ידי נשיא הודו.
ב-20 בפברואר 1987 הייתה מיזוראם למדינה בהודו. הבחירות הראשונות לאספה לאחר היותה למדינה נערכו במרץ אותה שנה. בעקבות הענקת מעמד מדינה הוגדלה האספה ל-40 חברים, כולם נבחרים.
הרכב נוכחי

ההרכב הנוכחי של האספה המחוקקת של מיזוראם היא האספה המחוקקת ה-9, שנבחרה ב-2023. בהרכב שולטת תנועת אנשי זוראם, המחזיקה ב-27 מושבים. החזית הלאומית של מיזו (10), מפלגת העם ההודית (2), והקונגרס הלאומי ההודי (1) נמצאות באופוזיציה.
האספה בוחרת את הנציג היחיד של מיזוראם ברג'יה סבהה.
הערות שוליים

↑  , Padmalaya Mahapatra and Lalngaihmawia Zote, Political Development im Mizoram: Focus om the Post-Accord Scenario, The Indian Journal of Political Science vol. 69, no. 3, 2008, עמ' 643–60‏, JSTOR 41856452
1 2 3  G. C. Malhotra, Mizoram Legislative Assembly, Cabinet Responsibility to Legislature: Motions of Confidence and No-confidence in Lok Sabha and State Legislatures, Lok Sabha Secretariat, 2004, עמ' 656, ISBN 978-81-200-0400-9
↑  The formation of the district council in Mizo hills, Zonunmawia Anonymous, 1985
↑  The government of the union territories (amendment) act, 1971
| --- | --- |
בקרת זהויות :  LCCN: n78090611  VIAF: 146563660   WorldCat (עם VIAF): 146563660
האצ'יוג'י

בית עיריית האצ'יוג'י
האצ'יוג'י (ביפנית: 八王子市) היא עיר במטרופולין טוקיו שביפן. בשנת 2021 אוכלוסיית העיר הוערכה בכ-576,000 תושבים החיים בצפיפות של 3,000 נפש לקמ"ר בשטח המתפרס על פני 186.38 קילומטרים רבועים.
דמוגרפיה

לפי מפקדי האוכלוסין היפניים, אוכלוסיית האצ'יוג'י גדלה בהתמדה במשך למעלה ממאה שנה:
1920 – 78,705
1930 – 95,389
1940 – 111,028
1950 – 131,470
1960 – 164,622
1970 – 253,407
1980 – 387,178
1990 – 466,347
2000 – 536,046
2010 – 579,799
היסטוריה

בשנת 1584 (במהלך תקופת סנגוקו) נבנתה טירה באזור האצ'יוג'י, אך היא נהרסה בשנת 1590 על ידי טויוטומי הידיושי. בתקופת אדו, האזור נשלט על ידי שוגונות טוקוגאווה. ב-22 ביולי 1878, לאחר רסטורציית מייג'י, אזור האצ'יוג'י הפך לחלק ממחוז קנאגאווה. העיירה האצ'יוג'י עצמה נוצרה ב-1 באפריל 1889, עם הקמת מערכת העיריות המודרנית. האצ'יוג'י קיבלה מעמד של עיר ב-1 בספטמבר 1917.
במהלך אולימפיאדת הקיץ 1964, העיר אירחה את אירועי המקצים של רכיבת הכביש.
האצ'יוג'י הפכה לעיר ליבה ב-1 באפריל 2015, וקיבלה אוטונומיה מוגברת.
ערים תאומות

טאיוואן גאושיונג, טאיוואן (מ־2006)
הערות שוליים

↑  "Tōkyō (Japan): Metropolitan Prefecture, Cities, Towns and Villages - Population Statistics, Charts and Map". www.citypopulation.de. נבדק ב-2021-08-12.
| --- | --- |
בקרת זהויות :  NLI: 987007550306805171  CiNii: DA07155275  GND: 4845473-4  LCCN: n81018279  MusicBrainz: ab763c1c-d28b-46c2-a1db-e489c7e01a56  NDL: 00279945  VIAF: 159452757   WorldCat (עם VIAF): 159452757
האספה המחוקקת של מגהלאיה

| --- | --- |

 מדינה:  הודו 
 סוג:  וידהאן סבהה, בית מחוקקים חד-ביתי
 הרכב
 מספר מושבים:  60
 
 קואליציה (הברית הדמוקרטית הלאומית) (46):      מפלגת העם הלאומית (28)  המפלגה הדמוקרטית המאוחדת (12)       מפלגת העם ההודית (2)  HSPDP‏ (2)       ‏עצמאיים (2)  אופוזיציה (14)      ‏הקונגרס הלאומי ההודי (5)       ‏טרינמול קונגרס (5)  מפלגת קול העם (4)
 בחירות
 בחירות קודמות:  27 בפברואר 2023
 בחירות הבאות:  2028
 מנהיגים
 ראש הבית (ראש השרים):  קונרד סנגמה
 אתר אינטרנט
 megassembly.gov.in
 
האספה המחוקקת של מגהלאיה או מגהלאיה וידאהן סבהה (באנגלית: Meghalaya Legislative Assembly), היא הפרלמנט המדינתי של מגהלאיה. באספה חברים 60 נציגים, הנבחרים ממחוזות בחירה.
היסטוריה

שורשי האספה המחוקקת של מגלהאיה נעוצים בתקופת היותה חלק מנשיאות בנגל, כשהבריטים הקימו נציג ראשי מיוחד לאזור בשילונג, שהפכה לבירת מחוז אסאם ומזרח בנגל עם הקמת המחוז ב־1905, ולאחר מכן לבירת אסאם. המועצה המחוקקת של אסאם הוקמה בשילונג ב־1912, והפכה תחת חוק ממשלת הודו, 1935 לאספה המחוקקת.
ב־1969 תוקנה חוקת הודו ונוצר מנגנון שאפשר להעניק למגהלאיה מעמד של מדינה אוטונומית בתוך אסאם. על פי החוק שחוקק הפרלמנט ההודי, למדינה החדשה נועד להיות אספה מחוקקת במספר שיקבע על ידי ממשלת הודו, אך לא יפחת מ־35 ולא יעלה על 55 חברים. מדינה זו נוצרה ב־2 באפריל 1970. באספה היו 38 חברים נבחרים ושלושה ממונים.
ב־1971 חוקק חוק ארגון מחדש של צפון מזרח הודו שהעניק למדינה מעמד של מדינה נפרדת באופן מלא. בעקבות הענקת מעמד מדינה הוגדלה האספה ל-60 חברים.
משכן

האספה המחוקקת יושבת בשילונג, בירת מגהלאיה. האספה שכנה בבניין שהוקם בתקופה הבריטית אך נשרף בינואר 2001. האספה שוכנת במבנה זמני, כאשר עבודות להקמת מבנה חילופי נערכות.
הרכב נוכחי

ההרכב הנוכחי של האספה המחוקקת של מגהלאיה היא האספה המחוקקת ה-11, שנבחרה ב-2023. בהרכב שולטת הברית הדמוקרטית הלאומית כאשר המפלגה העיקרית היא מפלגת העם הלאומית, המחזיקה ב-28 מושבים. מפלגת העם ההודית מחזיקה ב־2 מושבים ומפלגות מקומיות נוספות ועצמאיים השייכים לברית מחזיקים ב־16 מושבים נוספים. הקונגרס הלאומי ההודי וטרינמול קונגרס נמצאות באופוזיציה עם 5 מושבים לאחת, ומפלגת קול העם עם 4.
האספה בוחרת את הנציג היחיד של מגהלאיה ברג'יה סבהה.
הערות שוליים

1 2 3  G. C. Malhotra, Meghalaya Legislative Assembly, Cabinet Responsibility to Legislature: Motions of Confidence and No-confidence in Lok Sabha and State Legislatures, Lok Sabha Secretariat, 2004, עמ' 619, ISBN 978-81-200-0400-9
↑  The Constitution (Twenty-second Amendment) Act, 1969
↑  The Assam Reorganisation (Meghalaya) Act, 1969, s. 11
↑  V. Venkata, Rao (1987). "Governmen and polititics in North East India". The Indian Journal of Political Science. 48 (4): 458–86. JSTOR 41855331.
↑  Meghalaya Assembly building gutted, Times of India, ‏10 בינואר 2001
↑  New Meghalaya Legislative Assembly Building To Come Up By August 2024, ‏27 באוקטובר 2023
| --- | --- |
בקרת זהויות :  LCCN: n81054006  VIAF: 148932088   WorldCat (עם VIAF): 148932088
דראפט ההרחבה של שנת 1988 ב-NBA

דראפט ההרחבה של שנת 1988 בליגת ה-NBA היה דראפט ההרחבה השמיני בתולדות הליגה. הדראפט התקיים ב-23 ביוני 1988 בעקבות הצטרפותן הצפויה של 2 קבוצות חדשות לליגה בעונת 1988/89: מיאמי היט ושרלוט הורנטס.
תהליך הבחירה

דראפט הרחבה הוא הליך המאפשר לקבוצות חדשות לבחור שחקנים מתוך הסגל של קבוצות קיימות, למעט שחקנים שהקבוצה בוחרת "להגן" עליהם. בדראפט הנוכחי כל קבוצה יכלה להגן על שמונה שחקנים מתוך סגל הקבוצה. לפני ביצוע הדראפט נערכה הטלת מטבע על מנת לקבוע את סדר הבחירה של הקבוצות בדראפט ההרחבה ובדראפט הרגיל. מיאמי קיבלה את זכות הבחירה הראשונה בדראפט ההרחבה ואת הזכות לבחור 12 שחקנים. שרלוט קיבלה את הזכות לבחור 11 שחקנים בדראפט ההרחבה וקיבלה אפשרות בחירה גבוהה יותר בדראפט 1988.
בבחירה הראשונה שלה לקחה מיאמי את ארביד קרמר, שהשתייך לדאלאס מאבריקס מאז דראפט ההרחבה של שנת 1980 ב-NBA, אך מעולם לא שיחק בשורותיה. הבחירה באה בעקבות עסקה בין הקבוצות במסגרתה התחייבה מיאמי לבחור בשחקן בתמורה לבחירת סיבוב ראשון בדראפט. מתוך 12 השחקנים שבחרה הקבוצה רק 4 שיחקו בשורותיה במהלך עונת הבכורה. רק שחקן אחד שיחק בקבוצה למעלה מ-3 עונות (ג'ון סנדוולד).
בבחירה הראשונה שלה לקחה שרלוט את דל קרי מקליבלנד קאבלירס, בנוסף אליו בחרה הקבוצה בשלושה שחקנים שנבחרו בסיבוב הראשון בדראפט: מגסי בוגס, מייקל ברוקס וברנרד תומפסון. מתוך 11 השחקנים שבחרה הקבוצה בדראפט ההרחבה 6 שחקנים שיחקו בעונת הבכורה של הקבוצה בליגה. רק 2 שחקנים שיחקו בקבוצה למעלה מ-3 עונות: קרי ובוגס. קרי שיחק בקבוצה במשך 10 עונות והוא מלך הסלים של המועדון והשחקן עם מספר המשחקים הגבוה ביותר בתולדות המועדון. בוגס, השחקן הנמוך בתולדות הליגה, שיחק בקבוצה במשך 9 עונות ומוביל את המועדון באסיסטים.
שחקנים שנבחרו בדראפט

| בחירה | שחקן | עמדה | קבוצה בוחרת | קבוצה קודמת | שנים בליגה | עונות במועדון |
| --- | --- | --- | --- | --- | --- | --- |
| 1 | ארביד קרמר | סנטר | מיאמי היט | דאלאס מאבריקס | 1 | לא שיחק בקבוצה |
| 2 | דל קרי | רכז | שרלוט הורנטס | קליבלנד קאבלירס | 2 | 1988–1998 |
| 3 | בילי תומפסון | פורוורד | מיאמי היט | לוס אנג'לס לייקרס | 2 | 1988–1991 |
| 4 | דייב הופן | פורוורד/סנטר | שרלוט הורנטס | גולדן סטייט ווריירס | 1 | 1988–1991 |
| 5 | פרד רוברטס | פורוורד/סנטר | מיאמי היט | בוסטון סלטיקס | 5 | לא שיחק בקבוצה |
| 6 | מאגסי בוגס | רכז | שרלוט הורנטס | וושינגטון בולטס | 1 | 1988–1997 |
| 7 | סקוט האסטינגס | פורוורד/סנטר | מיאמי היט | אטלנטה הוקס | 6 | 1988–1989 |
| 8 | מייק בראון | פורוורד/סנטר | שרלוט הורנטס | שיקגו בולס | 2 | לא שיחק בקבוצה |
| 9 | ג'ון סנדוולד | רכז | מיאמי היט | סן אנטוניו ספרס | 5 | 1988–1992 |
| 10 | ריקי גרין | רכז | שרלוט הורנטס | יוטה ג'אז | 10 | 1988–1989 |
| 11 | קווין ויליאמס | רכז | מיאמי היט | סיאטל סופרסוניקס | 4 | לא שיחק בקבוצה |
| 12 | מייקל הולטון | רכז | שרלוט הורנטס | פורטלנד טרייל בלייזרס | 4 | 1988–1989 |
| 13 | האנזי גאנד | סנטר | מיאמי היט | פילדלפיה 76' | 0 | לא שיחק בקבוצה |
| 14 | מייקל ברוקס | פורוורד | שרלוט הורנטס | דנוור נאגטס | 6 | לא שיחק בקבוצה |
| 15 | דרנל ולנטיין | רכז | מיאמי היט | לוס אנג'לס קליפרס | 7 | לא שיחק בקבוצה |
| 16 | ברנרד תומפסון | רכז/פורוורד | שרלוט הורנטס | פיניקס סאנס | 4 | לא שיחק בקבוצה |
| 17 | דווין וושינגטון | רכז | מיאמי היט | ניו ג'רזי נטס | 2 | 1988–1989 |
| 18 | ראלף לואיס | רכז | שרלוט הורנטס | דטרויט פיסטונס | 1 | 1988–1990 |
| 19 | אנדרה טרנר | רכז | מיאמי היט | יוסטון רוקטס | 2 | לא שיחק בקבוצה |
| 20 | קלינטון ווילר | רכז | שרלוט הורנטס | אינדיאנה פייסרס | 1 | לא שיחק בקבוצה |
| 21 | קונר הנרי | רכז | מיאמי היט | סקרמנטו קינגס | 2 | לא שיחק בקבוצה |
| 22 | סדריק טוני | רכז | שרלוט הורנטס | ניו יורק ניקס | 2 | לא שיחק בקבוצה |
| 23 | ג'ון סטרודר | פורוורד | מיאמי היט | מילווקי באקס | 1 | לא שיחק בקבוצה |
↑  ותק בליגה עד הדראפט
↑  עונות בהן שיחק השחקן עם הקבוצה בה נבחר בדראפט ההרחבה
עסקאות > עסקאות מוקדמות

מיאמי היט ביצעה עסקאות לפני קיום דראפט ההרחבה עם מספר קבוצות:
הקבוצה הסכימה שלא לבחור בביל ונינגטון, ווי בלאב וסטיב אלפורד מדאלאס מאבריקס בתמורה לבחירת סיבוב ראשון בדראפט. מכיוון שהקבוצה הגנה על 8 שחקני סגל, הדבר השאיר למיאמי רק את ארביד קרמר כאפשרות לבחירה.
הקבוצה הסכימה שלא לבחור את כרים עבדול-ג'באר מהלוס אנג'לס לייקרס בתמורה לבחירת סיבוב שני בדראפט של 1992.
הקבוצה הסכימה שלא לבחור את דניס ג'ונסון מהבוסטון סלטיקס בתמורה לבחירת סיבוב שני בדראפט של 1988.
הקבוצה הסכימה שלא לבחור את דני יאנג מהסיאטל סופרסוניקס בתמורה לבחירת סיבוב שני בדראפט של 1988.
עסקאות > עסקאות לאחר ביצוע הדראפט

לאחר ביצוע הדראפט ביצעו הקבוצות את העסקאות הבאות:
מיאמי היט העבירה את פרד רוברטס למילווקי באקס תמורת בחירת סיבוב שני בדראפט של 1989.
מיאמי היט העבירה את דרנל ולנטיין לקליבלנד קאבלירס תמורת בחירת סיבוב שני בדראפט 1990.
שרלוט הורנטס העבירה את מייק בראון ליוטה ג'אז תמורת קלי טריפוקה.
הערות שוליים

↑  Sam Goldaper, Miami Chooses 'Who?' first. New-York Times, 24 June 1988
↑  שרלוט הורנטס-רשימת המובילים לפי קטגוריה, (נכון לתאריך 01.12.15)
1 2  Heat: Key Dates and Transactions: 1988 NBA.com
האספה המחוקקת של טלנגאנה

| --- | --- |

 מדינה:  טלנגאנה
 סוג:  וידהאן סבהה, בית תחתון
 הרכב
 מספר מושבים:  119
 
 קואליציה (65):      הקונגרס הלאומי ההודי (64)        המפלגה הקומוניסטית של הודו (1)  אופוזיציה רשמית (39)       בהרטיה רשטרה סמיתי (39)  אופוזיציה אחרת      מפלגת העם ההודית (8)  AIMIM‏ (7)
 בחירות
 בחירות קודמות:  30 בנובמבר 2023
 בחירות הבאות:  2028
 משכן
 בניין האספה המחוקקת של טלנגאנה בהיידראבאד
 אתר אינטרנט
 אתר רשמי
 
האספה המחוקקת של טלנגאנה או טלנגאנה וידאהן סבהה (בהינדי: तेलंगाना विधान सभा; בטלוגו: తెలంగాణ శాసనసభ), היא הפרלמנט המדינתי של טלנגאנה. באספה חברים 175 נציגים, הנבחרים ממחוזות בחירה.
היסטוריה

המועצה המחוקקת של טלנגאנה הוקמה ביוני 2014, כאשר פוצלו 11 מחוזות מאנדרה פרדש והפכו למדינה נפרדת. בעקבות כך, תוצאות הבחירות לאספה המחוקקת ב-2014 פוצלו בין שתי המדינות, כאשר באספה המחוקקת של אנדרה פרדש מכהנים 175 חברים, בעוד 119 חברים מכהנים בהאספה המחוקקת של טלנגאנה.